LIIKKUMISTAIDOT: JUOKSEMINEN
3.tunti
ALOITUS:
Kehokirjaimet pareittain
1. Pari sanoo linnun nimen
1. mikä äänne kuuluu nimen alussa tee se kirjain omalla kehollasi (K, P, J)
1. Tehdään muutama kerta, vaihdetaan rooleja
Fyysinen tavoite: Oman kehon hahmottaminen ja hallitseminen ja siitä kirjaimen muodostaminen
Kognitiivinen tavoite: Alkuäänteen tunnistaminen
Sosiaalinen tavoite: Yhteistyö parin kanssa
Havainnointi: F: Muistuttaako lapsen muodostama kirjain oikeaa kirjainta? K: Tunnistavatko lapset sanojen alkuäänteen? S: Miten yhteistyö sujuu? Onko yhteistyötä vai saneleeko toinen, miten toimitaan?

ENERGIAN PURKU
Hippa
1. Lasten ensimmäisellä kerralla keksimät hippaleikit
Fyysinen tavoite: Sykkeen nostattaminen, lämmittely
Kognitiivinen tavoite: Uusien hippaleikkien sääntöjen muistaminen
Sosiaalinen tavoite: Yhdessä leikin ohjaaminen. Oma rooli ja työnjako leikin ohjaamisessa.
Havainnointi: F: Ovatko lapset hengästyneitä? Kannustetaan syrjään vetäytyviä mukaan leikkiin. S: Miten lapset osallistuvat leikin ohjaamiseen? Muuttuuko myöhempien ryhmien toiminta edellisen ryhmän palautteen pohjalta? Ohjaako yksi lapsi leikin vai onko työtä jaettu lasten kesken. K: Miten lapset muistavat uusien leikkien säännöt edelliseltä kerralta.


KEHON TUNTEMUS
Erilaiset tavat juosta
1. Merkitään 3–5 linnunpesää. Pesillä kuva linnusta ja linnun nimi.
1. Juostaan yhdessä linnunpesältä toiselle. 
1. Tekniikkaharjoitteiden kautta harjoitellaan hyvää juoksutekniikkaa. (videon lapset koululaisia, eskarilaisilla ei vielä näin hyvä tekniikka) https://www.kll.fi/kouluille/sankarit/juoksusankarit/juoksijan-abc/
· polvennostojuoksu
· pakarajuoksu
· saksijuoksu
· kuopaisuhyppely
· tripling
· pakarapotku
1. Huomioidaan myös käsien liikerata, jalkojen liikerata, kehon asento. 
1. Kokeillaan ensin paikalla, sitten liikkeessä. 
1. Lapset näyttävät mallisuorituksia, joita toiset havainnoivat.
Välineet: 
1. linnun kuva ja nimi 1/suorituspiste

Fyysinen tavoite: Hyvän juoksutekniikan omaksuminen 
Kognitiivinen tavoite: Linnun kuvan ja nimen yhdistäminen. Lintujen tunnistaminen.
Sosiaalinen tavoite: Yksilöllinen ohjaus ja juoksutekniikan muuttuminen sen myötä
Havainnointi: F: Muuttuuko lasten juoksutekniikka ohjauksessa? K: Osaavatko lapset lintujen nimet? S: Miten lapset suhtautuvat korjaavaan palautteeseen? Entä palauteeseen onnistumisesta. Osaako lapsi muunnella omaa juoksuaan? 

PERUSLIIKE
Reaktiolähdöt
1. Käytetään edellisessä tehtävässä olleita lintujen pesiä
1. 1. Lähdetään keskeltä, juostaan open sanoman linnun pesään.
1. 2. Ope näyttää linnun kuvan juostaan oikealle pesälle
1. Tehdään lähtöjä erilaisista asennoista: kyykky, istuen, selinmakuu, punnerrusasento
Välineet: 
1. linnun kuva ja nimi 1/suorituspiste (samat kuin edellisessä harjoituksessa)
Fyysinen tavoite: Nopea reagointi, nopea juoksu, kestävyyden parantuminen matkan pidentymisen myötä.
Kognitiivinen tavoite: Lintujen nimen ja sijainnin muistaminen, visuaalinen muisti 
Sosiaalinen tavoite: Toisten huomioiminen lähdöissä. Itseluottamus, tiedän minne pitää mennä, osaan juosta nopeasti
Havainnointi: F: Lasten reagointinopeus, reagoivatko ääneen vai toisen lapsen liikkeeseen? Jaksavatko kaikki lapset juosta maksimi nopeudella koko matkan? Kuinka monta kertaa? Onko muutosta edellisestä kerrasta? K: Muistavatko lapset linnut edellisestä harjoituksesta? S: Pystyykö lapsi huomioimaan lähellä olevia lapsia vai vain omaa suoritustaan? Lähteekö lapsi itse vai katsooko muilta, minne juostaan? 
 YHTEISTOIMINTA
Viirinryöstö
1. Kaksi joukkuetta
1. Jaetaan leikkialue kahteen osaan, kummallakin joukkueella on oma puolensa, johon he laittavat viirinsä. 
1. Viirinryöstöä voidaan pelata joko niin, että viiri piilotetaan osittain tai että se jätetään molempien joukkueiden nähtäville esim. pelialueiden vastakkaisiin päihin. Tavoitteena on löytää ja ryöstää toisen joukkueen viiri/lippu omalle puolelle jäämättä kiinni.
1. Molempien alueiden reunaan sijoitetaan vankila, johon vastajoukkueen leikkijät joutuvat kiinni jäätyään sekä turva-alue, josta ryöstäjää ei voi ottaa kiinni.
1. Joukkueet yrittävät hakea toisen joukkueen viirin omalle kenttäpuolelle ja samalla suojella omaa viiriään. 
1. Mikäli vastustajajoukkueen jäsenen saa kiinni omalla kenttäpuoliskollaan, joutuu kiinni saatu vankilaan. Vankilasta pääsee vapaaksi, kun oman joukkueen jäsenen tulee koskettamaan. 
1. Onnistuneesta ryöstöstä saa yhden pisteen, jonka jälkeen viiri palautetaan takaisin. Jos viirit olivat piilotettuina, piilotetaan viiri uudelleen.
Välineet: 
1. kaksi viiriä (esim. puolueliivi, -nauha, sulkapallo)
1. Vankila ja turva-alue voidaan merkitä kartioilla
Fyysinen tavoite: Reaktionopeuden kehittäminen, suunnan muutos, harhauttaminen 
Kognitiivinen tavoite: Pelitaktiikan omaksuminen
Sosiaalinen tavoite: Joukkueessa pelaaminen, pelin edistäminen. Oma rooli joukkueen jäsenenä
Havainnointi: F: Miten lapset liikkuvat pelissä? Oma onnistuminen, vastustajan harhauttamisessa K: Miten lapset kehittävät yksilöinä omaa pelitaktiikkaansa? Miten lapset kehittävät joukkueena yhteistä pelitaktiikkaa? S: Pelaavatko lapset joukkueena vai yrittääkö joku yksin ratkaista peliä. Ottavatko kaikki lapset aktiivisesti osaa peliin. Aikuiset ja pelikaverit kannustavat ja kehuvat. 

LOPPUTOIMET
Venyttely
1. Jalkojen venyttelyt lasten ohjaamina, tunnista ja omista tuntemuksista keskustelu
Fyysinen tavoite: Jalkojen lihasten venyttely
Kognitiivinen tavoite: Muistitehtävä, venytysliikkeet edellisiltä kerroilta, mitä tänään on tehty 
Sosiaalinen tavoite: Venytysliikkeiden näyttäminen. Omien tuntemusten kertominen koko ryhmälle.
Havainnointi: F: Tuntevatko lapset venytystä, onko liike oikea, onko kireyttä joissain lihasryhmissä? S: Miltä mallin näyttäminen tuntuu ja näyttää? Osaavatko kaikki nimetä mukavia asioita tunnista? Entä muita tuntemuksia.


